**Etnokultūra besidomintys mokytojai kviečiami į “Menų dūzgių“ savaitės renginius**

Kultūros edukacijos savaitėje „Menų dūzgės“ įkvėpimo ir idėjų naujiems sumanymams pasisemti galės etnokultūros ir kiti ja besidomintys mokytojai, neformaliojo švietimo pedagogai. Pateikiame renginių sąrašą.

Klaipėdos miesto savivaldybės etnokultūros centras kviečia į „[Etnopasimatymą](http://duomenys.ugdome.lt/renginys/?440)“.

Marijampolės kraštotyros muziejus kviečia tyrinėti papročius programose „[Gavėnios ir Velykų papročiai](http://duomenys.ugdome.lt/renginys/?427)“, „[Advento papročiai – būrimai ir ateities spėjimai](http://duomenys.ugdome.lt/renginys/?437)“. Programa „[Tradicinė tekstilė – rinktinės juostos](http://duomenys.ugdome.lt/renginys/?406)“ bus naudinga ne tik etnokultūros, bet ir dailės, technologijų mokytojams.

Viešoji įstaiga „Meno ir edukacijos centras“ kviečia į kūrybines dirbtuves „[Popierinės užuolaidėlės ir jų karpymas](http://duomenys.ugdome.lt/renginys/?412)“ ir „[Molinė pasaka](http://duomenys.ugdome.lt/renginys/?387)“.

Alytaus kraštotyros muziejus pristato dvi programas „[Šiaudiniai stebuklai](http://duomenys.ugdome.lt/renginys/?376)“ ir „[Laikas puošti margučius](http://duomenys.ugdome.lt/renginys/?395)“.

Ignalinos rajono pagalbos mokiniui, mokytojui ir mokyklai centras kviečia į kūrybines dirbtuves „[Tradiciniai velykinių kiaušinių marginimo būdai](http://duomenys.ugdome.lt/renginys/?427)“.

Šilutės rajono savivaldybės Fridricho Bajoraičio viešoji biblioteka organizuoja žinių turnyrą „[Mažoji Lietuva – lietuvių etninės kultūros atlase](http://duomenys.ugdome.lt/renginys/?427)“.

Lietuvos liaudies buities muziejus kviečia į edukacinę – metodinę popietę „[Etnokultūrinis ugdymas Lietuvos liaudies buities muziejuje](http://duomenys.ugdome.lt/renginys/?340)“.

Kviečiame mokytojus aktyviai pasinaudoti kultūros įstaigų siūlomomis galimybėmis, pasisemti idėjų ir užmegzti bendradarbiavimo ryšius.

Registracija į „Menų dūzgių“ renginius vyksta per tinklalapį „[Ugdymo sodas](https://sodas.ugdome.lt)“. Užsiregistravusiems ir renginiuose dalyvavusiems mokytojams bus išduodama Ugdymo plėtotės centro pažyma.

[Renginių kalendorius](http://duomenys.ugdome.lt/renginys/?duzges) (informaciją galima filtruoti pagal miestą, žr. puslapio viršuje)

[Kvietimas](http://www.upc.smm.lt/naujienos/menai/savaite3.php)

[Pagalba registruojantis](https://sodas.ugdome.lt/pagalba)

Zita Nauckūnaitė

Ugdymo turinio skyriaus

Kalbų ir meninio ugdymo poskyrio vedėja